《台中书怀》
唐代·蒋冽

持宪当休明，饬躬免颠沛。直绳备豪右，正色清冠盖。

寄切才恨薄，职雄班匪大。坐居三独中，立在百僚外。

简牍时休暇，依然秋兴多。披书唯骨鲠，循迹少闲和。

庭树凌霜柏，池倾萎露荷。岁寒应可见，感此遂成歌。

作者简介：唐代诗人。生卒年未详，常州义兴（今江苏宜兴南）人。父挺，乃高宗时宰相高智周外孙。等进士第，开元中，历侍御史、司封考功二员外郎。天宝中，历礼、吏、户三部侍郎，尚书左丞。安史乱起，陷贼，受伪职，后不知所终。《全唐诗》存诗七首。